**નગ્નતા-સ્ત્રી રક્ષણ**

છેલ્લા ચાર વર્ષમાં ગુજરાતનાં પોલીસ રેકર્ડ પ્રમાણે ૭૩૦૦ આપઘાત,૩૦૦૦ અપહરણ,૧૨૦૦ બળાત્કારનાં કેસો નોંધાવેલા છે. નારી ગૌરવની નીતિવાળી સરકારમાં બહેન દિકરીઓ સલામત નથી.આ આંકડા ફક્ત સરકારી છે.ખરેખર કિસ્સા પાંચ ગણા વધુ હશે.

 અમદાવાદ શહેરનાં આંકડા મુજબ છેલ્લા પાંચ વર્ષમાં લગભગ ૧૮૦ બળાત્કારનાં ગુનાઓ નોંધાયા, અને લગભગ એટલા જ ગુન્હા પોલીસ દ્વારા શોધવામાં આવ્યા. સેટેલાઇટ વિસ્તારમાં પાંચ વર્ષમાં લુંટનાં ગુન્હા ૧૧૧ નોંધાયા. લગભગ દરરોજ વર્તમાનપત્રમાં બળાત્કારનાં ગુન્હાના કેસોની વિગતો આવે છે.તેમાં ઉંડાણથી વિચારતા એક બાબત સ્પષ્ટ છે કે તમામ વર્તમાનપત્રોમાં સ્ત્રીઓના ઉઘાડા શરીરવાળા ફોટા નિયમિતપણે આવે છે. ખુલ્લેઆમ એડલ્ટ સી.ડી. લારીઓમાં વેચાય છે.આને કારણે પુરૂષનું મગજ બગડે છે અને બળાત્કારનું મુખ્ય કારણ આજ છે. વર્તમાનપત્રો માટે યોગ્ય નીતિ બનાવવાનો સમય આવી ગયો છે.સ્વતંત્ર ભારતનાં સ્વતંત્ર નાગરીકને એડલ્ટસ ફોટા કે ફીલ્મ પોતાના ઘરમાં ગુપ્તતાથી જોવાનો હક્ક હોઇ શકે.પરંતુ,નારી દેહનું જાહેર પ્રદર્શનનો કોઇને પણ હક્ક નથી. વસ્તુઓની જાહેરાતોમાં સ્ત્રી દેહનું ખુલ્લેઆમ પ્રદર્શન સ્ત્રીને એક વસ્તુ બનાવી દીધેલી છે અને તેથી સમાજનાં મૂલ્યોનું અધ:પતન થયેલ છે. ટી.વી. સીરીયલો અને ચેનલોમાં પણ ફેશનના નામે સ્ત્રી દેહનો ખુલ્લેઆમ પ્રચાર કરવામાં આવે છે.એવા વસ્ત્રો પહેરાવવામાં આવે છે કે જેથી શરીરનાં અંગ ઉપાંગ જોવા માટે જ દર્શક પ્રેરાય. સેન્સર બોર્ડ ઘણું બોલ્ડ છ, અને તેથી કોઇપણ હીન્દી ફીલ્મ બાળકો સાથે જોઇ શકાય તેમ નથી. સ્ત્રીઓનાં સારા લક્ષણો કે 64 કળા દર્શાવવાને બદલે સ્ત્રીઓનાં શરીરનું પ્રદર્શન થાય છે.કેન્દ્ર સરકારે ઇન્ડીસન્ટ રીપ્રેઝન્ટેશન ઓફ વિમેન(અયોગ્ય રજુઆત) પ્રોહીબીશન એક્ટ 1986- સ્ત્રીઓની અયોગ્ય રજુઆત(પ્રતિબંધ) ધારા હેઠળ કોઇપણ સ્ત્રીની અયોગ્ય રીતે લખાણ,કોઇપણ પ્રકારના ચીત્ર,લખાણ,પરીક્ષણ,જાહેરાતોમાં ન થઇ શકે અને તે બંધ કરાવવા માટે પોલીસને સત્તા આપેલ છે. જે તે પ્રકાશક કે જાહેરાત એજન્સી વિરૂદ્ધ પણ પગલા લઇ શકાય. ટપાલમાં પણ કોઇ આવા પ્રકાશન મોકલી ન શકાય.સત્તાધિકારી ને જે તે ગુન્હાની જગ્યાએ પ્રવેશ કરવાનો હક્ક છે. તે જ રીતે ભારતીય ફોજદારી ધારાની કલમ 292 અને 293 મુજબ આવા પ્રકાશનો અંગે પ્રથમ ગુન્હામાં બે વર્ષની સજા અને બીજા ગુનામાં પાંચ વર્ષની સજા ઠરાવેલ છે. જો પુખ્ત વયની વ્યક્તિને આવા પ્રકાશન બતાવવામાં આવે તો સાત વર્ષની સજાનો ગુન્હો બને છે.

 તાજેતરમાં અમદાવાના પોલીસ કમીશ્નરશ્રીએ સ્ત્રીઓનાં નગ્ન દેહ બતાવતી ઇન્ટરનેટ સાઇટ ન બતાવવા અંગે તમામ સાયબર કાફેને હુકમ કર્યો હતો.આમ પોલીસ અધિકારીએ કે ગૃહ ખાતાએ આ અંગે સ્પેશ્યલ ટાસ્ક ફોર્સની રચના કરી તેના અધિકારીઓને સમગ્ર શહેર અને ગ્રામ્ય વિસ્તારમાં નિયમિત પેટ્રોલીંગ કરાવી સ્ત્રીના નગ્ન કે અર્ધનગ્ન ફોટા કે રજુઆતવાળા કોઇપણ પ્રકારના પ્રકાશન સી.ડી. કે ફીલ્મ જપ્ત કરવી જરૂરી છે અને તે દર્શાવનાર સામે ફોજદારી રાહે ગુન્હો દાખલ કરી યોગ્ય પગલાં લેવા જરૂરી છે. આ અંગેની કાર્યવાહી કરાવવા માટે મહિલા સમાજો અને મહિલા કમિશન(પંચ) પણ યોગ્ય સત્તા ધરાવે છે.એ સત્તા વાપરવી જરૂરી છે. 1997માં ગુજરાત હાઇકોર્ટે ધર્મેન્દ્ર સોનેજીનાં કેસમાં એવો ચુકાદો આપેલો કે દરેક તાલુકામાં સ્ત્રી રક્ષણ સેલ બનાવવાની જરૂર છે, અને સ્ત્રીઓના રક્ષણ માટે લોખંડી દંડો ઉગામવાની જરૂર થઇ નથી જે કોર્ટનાં આદેશનાં ભંગ સમાન ગણાય. ખરી હકીકતમાં સ્ત્રીએ પોતે જ પોતાની જાતનું રક્ષણ કરવા માટે સજાગ થવું પડશે.દરેક શાળા અને કોલેજોમાં અને દરેક સોસાયટીમાં સ્ત્રી રક્ષણની તાલીમ કમ્પલસરી કરી તે અંગે યોગ્ય તાલીમ આપવાની જરૂર છે. સ્વરક્ષણની તાલીમ અંગે અંગ્રેજીમાં ઘણાં પુસ્તકો પ્રગટ થયાં છે. સેલ્ફ ડીફેન્સ ફોર વીમેન તથા ધ રેપીસ ભુપેઝ ધ રેન્ટનાં લેખક ડાયના વોરેન.

 નિમિષ એમ. કાપડિયા, એડવોકેટ

 5, બાળગાયત્રી સોસાયટી-2,

 શ્યામલ ચાર રસ્તા પાસે, સેટેલાઇટ, અમદાવાદ.

 ફોન:079-26762762,26751545

 Email-Id

 mckapadiaassociates@gmail.com